**АЖИЛЧДЫН ЭЭЛЖ СОЛИХ ТУХАЙ**

Улсын онцгой комиссын Ажлын алба, Улсын онцгой комиссын Шуурхай штаб, Уул уурхай, хүнд үйлдвэрийн яам, Эрүүл мэндийн яам, Нийслэл, орон нутгийн бүх шатны Онцгой комисс хамтран Геологи, уул уурхай, газрын тосны салбарын аж ахуйн нэгж, компаниудын ээлж солих ажлыг зохион байгуулж байна.

Ээлж солих аж ахуйн нэгж, компаниудын удирдлагуудад дараах чиглэлийг хүргүүлж байна. Үүнд:

1. PCR шинжилгээний хариу нь сөрөг гарсан ажилтнуудаа ээлжинд авч гарахдаа/явах унаанд суухын өмнө/ түргэвчилсэн оношлуураар дахин шинжилгээг авч, сэжигтэй тохиолдолд ажилтныг ээлжинд авч явахгүй, холбогдох газарт хүргэж, дараагийн шатны шинжилгээнд дахин хамруулах;
2. Явах унаанд суухаас өмнө хавсралтаар хүргүүлж буй асуулгыг үнэн, зөв бөглөхийг анхааруулж, асуулгын хариуд дүн шинжилгээг хийж, асуулгаар голомт бүхий газраас явж буй ажилчдыг бусдаас тусгаарлаж, зайг сайтар бариулах, мөн ямар нэгэн сэжиг бүхий байдалд байгаа тохиолдолд үлдээх шийдвэрийг гаргах;
3. Ээлжийн ажилчдад түргэвчилсэн оношлуураар шинжилгээ авсан бүртгэлийг Шуурхай штабын цахим хаягаар илтгэх;
4. Ээлжийн ажилчдын автобус, унаа бүрд дараах шийдвэрүүдийн хуулбарыг авч явах; Үүнд:

* УОК-ын даргын 2020 оны 12 дугаар сарын 09-ний өдрийн “Ажилчдын ээлж солих тухай” 41 дүгээр тушаал,
* УОК-ын Шуурхай штабын даргын 2020 оны “Чиглэл хүргүүлэх тухай” 281 дүгээр албан тоот,
* УУХҮ-ийн сайдын 2020 оны 12 дугаар сарын 07-ны өдрийн “Заавар батлах тухай” А-312 дугаар тушаал,
* Ээлжинд гарч буй ажилчдын жагсаалт,
* Ажилчдын асуумжийн хариу,
* PCR шинжилгээний хариу.

1. Ажилчид иргэний үнэмлэхээ биедээ авч явах ба дараах шаардлагыг хангах;

Үүнд:

* Хоорондын зай барих
* Автобусанд орохдоо бүртгүүлсэн байх
* Амны хаалт зүүсэн байх
* Автобусанд орохдоо гар ариутгагчаар гараа ариутгах
* Өөрсдийн идэх хоол хүнсийг бэлтгэж авч явах, дамжуулахгүй байх
* Ил задгай нус, цэр, шүлс хаяхгүй шаардлагатай тохиолдолд гялгар уутанд хийж хогийн саванд хаях
* Автобус болон, сандал сольж суухгүй байх
* Нэг дор бөөгнөрч яриа үүсгэхгүй байх
* Хогоо атвобусанд байгаа хогийн саванд хаях
* Бие засах тохиолдолд удирдаж буй ажилтнаас зөвшөөрөл авч нэгдсэн журмаар бие засах
* Автобус ахалж яваа албан тушаалтны шаардлагыг биелүүлэх

**ГАМШГААС ХАМГААЛАХ УУЛ УУРХАЙ, ХҮНД ҮЙЛДВЭРИЙН УЛСЫН АЛБА**